„Návrh“

VLÁDA SLOVENSKEJ REPUBLIKY

v y d á v a

podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len "zákon")

r o z h o d n u t i e  č. ...............
o privatizácii časti zdravotníckeho zariadenia

Názov zdravotníckeho zariadenia:		Poliklinika Ružinov
Sídlo:						Ružinovská č. 10, Bratislava
IČO:						17 336 198

Na realizáciu sa určuje privatizačný projekt vedený v evidencii Ministerstva pre správu
a privatizáciu národného majetku Slovenskej republiky pod číslom 2166 (ďalej len „určený privatizačný projekt“).
Rozhodnutie sa týka časti zdravotníckeho zariadenia Poliklinika Ružinov –časť Obvodné zdravotné stredisko Radničné námestie 7, vymedzeného výstupným formulárom F.1(A)/9 určeného privatizačného projektu.
1.	Spôsob privatizácie:
Priamy predaj vopred určenému záujemcovi.
2.	Účtovná hodnota majetku časti zdravotníckeho zariadenia k 31.12.1998:
738 000,- Sk
(slovom: sedemstotridsaťosemtisíc slovenských korún)
3.	Spôsob výberu kupujúceho:
Kupujúci bol vybraný Ministerstvom pre správu a privatizáciu národného majetku Slovenskej republiky vo výberovom konaní.

4.	Kupujúci:
Obchodné meno:		PRO BIOS spol. s r.o. neštátna poliklinika
Sídlo:			Ružová dolina 21, 821 09 Bratislava
IČO:			31 392 946
5.	Kúpna cena: 2 000 000,- Sk
(slovom: dva milióny slovenských korún)
6.	Platobné podmienky a ich zabezpečenie:
Kúpnu cenu vo výške 2 000 000,- Sk zaplatí kupujúci nasledovne:
a)	Prvú splátku vo výške 600 000,- Sk v termíne do 10 dní odo dňa účinnosti zmluvy o predaji časti zdravotníckeho zariadenia.
Úhrada prvej splátky je zabezpečená dokladom o zriadení vinkulácie peňažných prostriedkov, ktoré vystavila Tatra banka, a.s., Regionálna pobočka Bratislava-Východ, Kaštieľska ul. 1/A, 821 05 Bratislava dňa 16.8.2001. V uvedenom doklade Tatra banka, a.s., Regionálna pobočka Bratislava-Východ, Kaštieľska ul. 1/A, 821 05 Bratislava potvrdzuje, že na účte číslo: 3024704065 vinkulovala pre klienta: PRO BIOS, s.r.o., neštátna poliklinika, Ružová dolina 21, 821 09 Bratislava, IČO: 31392946 peňažné prostriedky v sume 600.000,- Sk (slovom: šesťstotisíc slovenských korún) na dobu neobmedzenú za účelom privatizácie zdravotníckeho zariadenia Poliklinika Ružinov, časť Obvodné zdravotné stredisko Radničné námestie 7, Bratislava v prospech Ministerstva pre správu a privatizáciu národného majetku SR. Vinkuláciu je možné zrušiť pred ukončením jej platnosti iba so súhlasom Ministerstva pre správu a privatizáciu národného majetku SR.
Zostávajúcu časť kúpnej ceny vo výške 1 400 000,- Sk uhradí kupujúci v jednej splátke do dvoch mesiacov po uhradení prvej splátky.
b)	Platobné podmienky uvedené v bode 6. písm. a) zabezpečí Fond národného majetku SR zriadením záložného práva.
7.	Ďalšie podmienky predaja:
7.1.	Vecné bremeno
Na predajom dotknuté nehnuteľnosti Fond národného majetku Slovenskej republiky v zmluve o predaji časti zdravotníckeho zariadenia zriadi podľa § 151n/ a nasl. Občianskeho zákonníka vecné bremeno:
a)	Na činnosti spojené s poskytovaním zdravotnej starostlivosti podľa zákona č. 277/1994 Z.z. o zdravotnej starostlivosti v znení neskorších predpisov, v doteraz poskytovanom rozsahu bez časového obmedzenia, a to na základe:
	povolenia na poskytovanie zdravotnej starostlivosti v neštátnom zdravotníckom zariadení, alebo
	výkonu zdravotníckej činnosti vyplývajúcej z nájomnej zmluvy k predmetnej nehnuteľnosti.
b)	Zmenu rozsahu takto zapísaného vecného bremena je možné vykonať len so súhlasom Ministerstva zdravotníctva Slovenskej republiky na návrh vlastníka, po predchádzajúcom vyjadrení miestneho orgánu štátnej správy na úseku zdravotnej starostlivosti.
c)	Takto zapísané vecné bremeno je možné zrušiť alebo čiastočne zmeniť len na základe žiadosti vlastníka, po udelení predchádzajúceho súhlasu miestneho orgánu štátnej správy na úseku zdravotnej starostlivosti, vydaného na základe odborného stanoviska Ministerstva zdravotníctva Slovenskej republiky.
7.2.	Fond národného majetku Slovenskej republiky v zmluve o predaji časti zdravotníckeho zariadenia zaviaže nadobúdateľa privatizovaného majetku uzatvoriť nové nájomné zmluvy na prenájom doteraz prenajatých častí nehnuteľností (miestností) so štátnymi a neštátnymi zdravotníckymi pracovníkmi (fyzickými osobami alebo právnickými osobami), ktorí v čase prevodu zdravotníckeho zariadenia poskytovali zdravotnú starostlivosť ako štátne alebo neštátne zdravotnícke zariadenia.
7.3.	Fond národného majetku Slovenskej republiky v zmluve o predaji časti zdravotníckeho zariadenia zaviaže kupujúceho predať byty ich nájomníkom v súlade so zákonom č. 182/1993 Z.z. o vlastníctve bytov a nebytových priestorov v znení neskorších predpisov.
7.4.	Fond národného majetku Slovenskej republiky v zmluve upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

P o u č e n i e :
	Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo zdravotníctva Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

Za správnosť:	Ing. Mária Machová, CSc.
	ministerka pre správu
	a privatizáciu národného majetku
	Slovenskej republiky

								..................................................
									(podpis a pečiatka)